Sveučilište u Zagrebu

Filozofski fakultet

Udruga Klub studenata pedagogije Filozofskog fakulteta u Zagrebu

Zagreb, 05.04.2020.

**ZAPISNIK 8. REDOVNE SJEDNICE KSP-a**

koja se održala 03.04.2020. s početkom u 17:00 sati putem online aplikacije 'Zoom'.

Prisutni članovi: Ivan Goletić, Jakša Milatić, Anton Premec, Ana Šestanović, Lana Krajačić, Hana Josić, Ana Haramustek, Lora Pivac, Filip Bosnar, Nikolina Brcko

Predsjedavatelj: Ivan Goletić

Zapisničar: Jakša Milatić

Prijedlog dnevnog reda:

1. Izbor zapisničara
2. Verifikacija zapisnika
3. Izvještaji radnih skupina
4. Organizacija konferencije Sutra dolazi danas
5. Razno

Dnevni red jednoglasno usvojen.

1. Za zapisničara se javlja Jakša Milatić.

2. Odlučuje se da će se zapisnici 6. i 7. redovne sjednice, te izvanredne sjednice verificirati na sljedećoj redovnoj sjednici zbog promjena koje treba u njima izvršiti.

3. Izvještaji radnih skupina

Razgovara se kako se tekst kojim se objavljuje natječaj za konferenciju *Sutra dolazi danas* mora još jednom provjeriti za slučaj da postoje još neke gramatičke pogreške. Dogovara se da će se to napraviti do ponedjeljka 06.04., kako bi se istog dana mogao i objaviti.

Anton izvještava kako plakat još nije skroz dovršen ali da on to može završiti do ponedjeljka 06.04.

Raspravlja se kako se netko mora zadužiti za odgovaranje na pristigle mejlove oko zaprimanja radova i prijave na konferenciju. Ana Š. i Ana H. javljaju se za to zaduženje.

Raspravlja se o web stranici te se zaključuje da se jedino još mora napisati sažetak za sudjelovanje i podršku Pride-u 2019. Jakša se javlja da će napisati taj sažetak. Nikolina izvještava kako je napisala sažetak za predavanje Godija Kellera ali kako ga još mora poslati.

 Jakša izvještava kako je radionica pričanja bajki otkazana zbog trenutne situacije izazvane pandemijom korona virusa, no kako je s voditeljicom radionice ostavljena mogućnost suradnje u budućnosti nakon što kriza prođe.

4. Organizacija konferencije Sutra dolazi danas

Ivan G. predlaže još 4 faze organizacije konferencije. Prva uključuje objavljivanje natječaja, odgovaranje na prijave i zaprimljene radove, te pripreme za drugu fazu, Druga uključuje čitanje radova, osmišljavanje rasporeda konferencije te potvrđivanje smještaja. Treća uključuje odgovaranje na razna pitanja u vezi konferencije nakon što se objave rezultati natječaja, te četvrta faza uključuje 'fizičku' organizaciju konferencije. Ostali članovi prihvaćaju predloženu raspodjelu.

Razgovara se o mogućem otkazivanju konferencije u slučaju produženja krize korona virusa. Raspravlja se do kojeg datuma bi se to trebalo odlučiti. Spominje se mogućnost organizacije online konferencije u tom slučaju, te o prenamjeni sredstava. Odlučuje se da se kod SC-a treba raspitati o prenamjeni sredstava u slučaju prelaska na online konferenciju.

Priča se i o kontaktiranju fakulteta u vezi konferencije te Lora kaže kako će ona dostaviti kontakte drugim osobama.

5. Razno

Odlučuje se da će sljedeća sjednica biti u ponedjeljak 06.04.2020. u 17.00 sati, te da će se ubuduće nastojati da se sjednice održe svaka dva tjedan putem online platformi.

Ivan zatvara sjednicu u 18.00 sati.

Predsjednik Kluba Zapisničar:

Ivan Goletić Jakša Milatić